杨万里
多稼亭前两株梅盛开
翟园看梅不满眼，载酒何曾倾一琖。
空有千株半未花，欲剪一枝无可栋。
归来欲登多稼亭，王妃骤降千娉婷。
素罗衣裳濯瑶水，珠宫楼阁开银屏。
国香万解量不尽，云岭诸峰互相映。
身骑白凤绕琼林，肝胆透寒骨毛冷。
看来只是两株梅，如何遗侬心眼开。
花头密密纷无数，萼萼枝枝砌成树。
夕阳斜照光烛天，微风欲度遮无路。
君不见侯门女儿真茵痴，獭髓熬酥滴北枝。
又不见画工兔颖矜好手，水水和鈆描玉肌。
先生不能奄有二子者，报答风光只有诗。
今夕不醉仍无归。